Կաղամարի խաղ (2-րդ եթերաշրջան)

"**Կաղամարի խաղ 2**", հարավկորեական դիստոպիական թրիլլերային և սարսափ ժանրերի հեռուստասերիալ, «Կաղամարի խաղ»-ի երկրորդ սեզոնը։ Այն ստեղծել է կորեացի սցենարիստ և հեռուստատեսային պրոդյուսեր Հվան Դոն-Հյուկը։ Թողարկվել է Netflix հարթակում 2024 թվականի դեկտեմբերի 26-ին։

Սեզոնում նկարահանվել են Լի Ջուն Ջեն, Լի Բյոն Հոնը, Վի Հա Ջունը, Լիմ Սի Վանը, Կան Հա Նըլը, Լի Ջին Վուկը, Պարկ Սուն Հունը, Յան Դոն Գյունը, Ջո Յունին, Քանգ Էյ-շիմը,  և Պարկ Գյու-Յունը։ Գործողությունները տեղի են ունենում առաջին սեզոնի իրադարձություններից երեք տարի անց։ Պատմությունն կենտրոնանում է Սոն Գի Հունի կյանքի վրա։ Խաղում հաղթելուց հետո նա հրաժարվում է Միացյալ Նահանգներ մեկնելու մտքից և վերադառնում խաղերին՝ նոր նպատակով։ Նա կրկին ներգրավվում է գոյատևման խաղում՝ նոր մասնակիցների հետ, որոնք հավաքվել են շահելու ₩45.6 միլիարդ պարգևը։ Սեզոնի կողային սյուժեն ընդգրկում է Հվան Ջուն Հոյի փորձերը զինված թիմի օգնությամբ գտնել Գի Հունին:

Սեզոնը արժանացավ դրական արձագանքների քննադատների կողմից։ Երրորդ և վերջին սեզոնի թողարկումը նախատեսված է 2025 թվականին։ Այն նկարահանվել է երկրորդ սեզոնի հետ միասին։

## Դերեր և կերպարներ


### Դերերեում
** **Lee Jung-jae**՝ որպես Սոն Գի Հուն (성기훈, 456)
** **Lee Byung-hun**՝ որպես Հվան Ին Հո, Front Man (황인호)
** **Wi Ha-joon**՝ որպես Հվան Ջուն Հո (황준호)
** **Im Si-wan**՝ որպես Լի Մյոն Գի (이명기, 333)
** **Kang Ha-neul**՝ որպես Կան Դե Հո (강대호, 388)
** **Park Sung-hoon**՝ որպես Չո Հյոն Ջու (조현주, 120)
** **Yang Dong-geun**՝ որպես Պակ Յոն Սիկ (박용식, 007)
** **Jo Yu-ri**՝ որպես Կիմ Ջուն Հի (김준희, 222)
** **Kang Ae-shim**՝ որպես Չան Գըմ Ջա (장금자, 149)
** **Lee Seo-hwan**՝ որպես Չոն Բե (정배, 390)
** **Park Gyu-young**՝ որպես Կան Նո Ըլ (강노을)
** **Park Hee-soon**՝ որպես Դիմակավորված սպա
** **Kim Byeong-cheol**՝ որպես Քառակուսի դիմակով սպա
** **Lee Sang-jun**՝ որպես Վարդագույն հագուստով զինվորների ղեկավար
** **Jeon Seok-ho**՝ որպես Չոյ Ու-Սոկ
** **Chae Cook-hee**՝ որպես Սեոն-Նյեո (선녀, 044)
** **Song Young-chang**՝ որպես Իմ Ջոնգ-Դե (임정대, 100)
** **Lee David**՝ որպես Պարկ Մին-Սու (박민수, 125)
** **Choi Seung-hyun**՝ որպես Չոի Սու-Բոնգ "Թանոս" (최수봉, 230)
** **Roh Jae-won**՝ որպես Նամ-Գյու (남규, 124)
** **Won Ji-an**՝ որպես Սե-Մի (380)
** **Kim Si-eun**՝ որպես Կիմ Յոնգ-Մի (김영미, 095)
** **Oh Dal-su**՝ որպես Ծովագնաց Պարկ (Sea Captain Park)


### Հյուր դերասաններ
** **Gong Yoo**՝ որպես վաճառող, ով հավաքագրում է մասնակիցներին Խաղի համար
** **Park Hye-jin**՝ որպես Սան Ուի մայր
** **Park Si-wan**՝ որպես Կան Չոլ, Կան Սե Բյոկի կրտսեր եղբայրը
** **Sung Do-hyun**՝ որպես վարձկան Քիմ
** **Kim Pub-lae**՝ որպես պարոն Քիմ
** **Song Ji-woo**՝ որպես Կան Մի Նա (196)



## Արտադրություն
մինի|Շոուի ստեղծող և ռեժիսոր Հվան Դոն-Հյուկ

### Քասթինգ
2022 թվականի ապրիլին ռեժիսոր Հվանը հաստատեց, որ Գի-հունի և Ֆրոնտ Մենի կերպարները կվերադառնան երկրորդ սեզոնում։ 2023 թվականի հունիսին Netflix-ի *Տուդում. Աշխարհաբառարանական երկրպագուների միջոցառման* ընթացքում հաստատվեց, որ Լի Ջուն-Ջեն կվերադառնա իր դերին՝ Լի Բյուն-Հոնի, Կոն Յուի և Ուի Հա-Ջոնի հետ միասին։ Հունիսի 29-ին Netflix-ը հրապարակեց թարմ տեղեկություններ նոր սեզոնի դերասանական կազմի մասին։ Կազմում ընդգրկված էին Կան Հա Նըլը, Պարկ Սուն-Հոնը, Լիմ Սի Վանը, Յան Դոն-Գյոնը, Պարկ Գյու-Յոնը, Լի Ջին-Ուկը, Ոն Ջի-Անը, Ջո Յու-րին, Կան Է-շիմը, Չոյ Սեն Հյուն, Լի Դավիդը և Ռո Ջե-Վոնը։

Սեզոնի թողարկումից առաջ Պարկ Սան-հունի ընտրությունը որպես տրանսգենդեր նախկին զինվոր Հյուն-Ջու դարձավ բազմիաթիվ վեճերի առարկա, քանի որ որոշ մարդիկ ցանկանում էին, որ տրանսգենդեր անձին պետք է մարմնավորի տրանսգենդեր անձը։ Դատական քննադատությունները ուղղված էին ինչպես հիմնական դերասանի ընտրությանը, այնպես էլ տղամարդ դերասանի ընտրությանը, երբ այդ դերը կարող էր խաղալ կին։ Կարծիքներ էին հայտնվել ի պատասխան այս քննադատությանը, որ Հարավային Կորեան կոնսերվատիվ է ԼԳԲՏ իրավունքների վերաբերյալ, և որ խելամիտ քայլ չի լինի տրանսգենդեր դերասանուհի գտնել ով պատրաստ կլինի հայտնվել ուշադրության կենտրոնում։ Որոշ մարդիկ կարծիք էին հայտնում, որ Հարավային Կորեայում որևէ սերիալում տրանս կերպարի առկայությունը կարևոր քայլ է ԼԳԲՏ անձանց իրավունքների հարցի բարձրացման ոլորտում։ Դեկտեմբերի 18, 2024-ին ռեժիսոր Հվան Դոն-հյուկը զրուցեց լրագրողների հետ և բացատրեց, թե ինչու այս անգամ ցանկանում էր ներառել տրանս կերպար.«Կաղամարի Խաղի» խաղերին մասնակցելու համար գալիս են մարդիկ, ովքեր սովորաբար սոցիալական տեսակետից մարգինալացված կամ անտեսված են՝ ոչ միայն ֆինանսական տեսանկյունից, այլ նաև մարդիկ, ովքեր պատկանում են մարգինալացված խմբերին։ Առաջին սեզոնում այդ անձը ներկայացնող կերպարը Ալին էր, ով արտասահմանցի էր և աշխատում էր Կորեայում։ Այսօր, ցավոք, Կորեական հասարակությունում գենդերային փոքրամասնությունը այն խումբն է, որն այդքան լայնորեն ընդունված չէ հասարակության կողմից։ Ես ցանկանում էի ստեղծել կերպար, որը կներկայացնի դա։ Տրանս մարդկանց ընդունումը վերջերս բարելավվել է, բայց դեռ այն մակարդակի վրա չի գտնվում, որտեղ պետք է լինի։ Կորեայում, երբ դու գենդերային փոքրամասնություն ես, դա դեռ շատերի կողմից ընդունվում է որպես նորմայից դուրս։ Եվ ուստի, Հյուն-Ջուի նման կերպար ստեղծելով՝ նրա ընտրությունների, գործողությունների և խաղում իր հարմարվողականության միջոցով, ես հուսով եմ օգնել բարձրացնել այս խնդիրների մասին իրազեկությունը։

### Նկարահանում
Երկրորդ սեզոնի հիմնական նկարահանումները նախատեսված էին սկսել 2023 թվականի հուլիսին, և սպասվում էր, որ դրանք կտևեն «առնվազն 10 ամիս»։ 2023 թվականի հուլիսի 10-ին արտադրության աշխատակիցները բախվեցին վեճի՝ Ինչեոն օդանավակայանում նկարահանումների ժամանակ քաղաքացիների նկատմամբ վատ վերաբերմունքի մասին մեղադրանքների պատճառով: Ֆիլմի արտադրման ընկերությունը պաշտոնապես ներողություն խնդրեց այս հարցի վերաբերյալ։ Հաղորդվում է, որ նկարահանումները սկսվել են 2023 թվականի օգոստոսին։ Այն տեղի է ունեցել Դեջոն քաղաքի կինոստուդիայում։ Նկարահանումները ավարտվել են 2024 թվականի հուլիսին և նկարահանվել են հաջորդող երրորդ սեզոնի հետ մեկտեղ։

### Երաժշտություն
[մինի| [Չոն Ջե Իլ|Չոն Ջեյ Իլ]]
Առաջին սեզոնի կոմպոզիտոր Չոն Ջե Իլը վերադարձավ իր գործին երկրորդ սեզոնի համար, իսկ սաունդթրեքի ալբոմը թողարկվեց 2024 թվականի դեկտեմբերի 27-ին՝ Netflix Music-ի միջոցով։ Չոնը հաստատեց իր մասնակցությունը 2023 թվականին՝ հայտնելով BBC-ին, որ երկրորդ սեզոնը կպահպանի առաջին սեզոնի երաժշտության որոշ տարրեր, սակայն կունենա «ավելի խառը և եզակի» ձայն։ Առաջին սերիայում հնչում են «Նեսուն դորմա»-ն Ջակոմո Պուչինիի *[[Տուրանդոտ (օպերա)|Տուրանդոտից]]*, որը երգում է Փոլ Փոթսը, և Սառա Բրայթմանի և Անդրեա Բոչելիի «Ժամանակն է հրաժեշտ տալ»-ը։ Երրորդ սերիան ներառում է «Fly Me to the Moon» երգի քավերը՝ Ջո Վոնի կատարմամբ, երգ, որը նույնպես հնչել է առաջին սեզոնում։

## Մարքեթինգ
2024 թվականի սեպտեմբերին Netflix-ի միջոցառումների շաբաթվա ընթացքում հրապարակվեցին սեզոնի պոստեռն ու թիզերը։

2024 թվականի դեկտեմբերի 19-ին Լոնդոնում սեզոնի հետ կապված ռեյվ երեկույթ է անցկացվել։ Հայտնի ստրիմեր Իբայ Լլանոսը KFC-ի հետ կազմակերպել է Squid Game-ի իր սեփական տարբերակը։

Ֆիլիպինցի լրագրող MJ Մարֆորին մասնակցել է սեզոնի եռօրյա միջոցառմանը և նաև հարցազրույց անցկացրել Լի Ջուն-Ջեի հետ։

## Թողարկում
Սեզոնը եթեր է թողարկվել 2024 թվականի դեկտեմբերի 26-ին։

### Դիտումներ
Առաջին երեք օրվա ընթացքում երկրորդ սեզոնը ունեցավ 68 միլիոն դիտում, ինչը գերազանցեց Netflix-ի ամենաբարձր դիտումներով շոուն՝ «Wednesday»-ի առաջին սեզոնը, որը հավաքել էր 50.1 միլիոն դիտումներ առաջին շաբաթվա ընթացքում։

## Ծանոթագրություններ

## Արտաքին հղումներ
* 

Կատեգորիա:Կաղամարի խաղ
Կատեգորիա:Կապիտալիզմի քննադատություն
Կատեգորիա:Կորեերեն հեռուստասերիալներ
Կատեգորիա:Հարավկորեական հեռուստասերիալներ
Կատեգորիա:Նեթֆլիքսի բնօրինակ ծրագրեր
Կատեգորիա:Չվավերացված պնդումներով հոդվածներ
Կատեգորիա:Տրանսգենդերների թեմատիկայով հեռուստասերիալներ